Diari Oficial de la Generalitat Valenciana


Sumari del DOGV 6941, del 11-01-2013 (2013/196)

RESOLUCIÓ de 7 de gener de 2013, de la directora general de Comerç i Consum, per la qual es declaren zones de gran afluència turística del municipi de València, per a tot l'any, les zones del Jardí del Túria, Marina Real i els seus accessos, Ciutat Vella i l'Eixample, i zona comercial esportiva i terciària nord, estadi Ciutat de València. Expedient número Z.T.: 05/12.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6941

Data del DOGV
:   11-01-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/196


Data del document
:   07-01-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

 Descriptors 

:   * reglamentació comercial

RESOLUCIÓ de 7 de gener de 2013, de la directora general de Comerç i Consum, per la qual es declaren zones de gran afluència turística del municipi de València, per a tot l'any, les zones del Jardí del Túria, Marina Real i els seus accessos, Ciutat Vella i l'Eixample, i zona comercial esportiva i terciària nord, estadi Ciutat de València. Expedient número Z.T.: 05/12.  
 [2013/196]  
Vist l'acord de la Junta de Govern Local de l'Ajuntament de València, en la sessió realitzada el dia 7 de desembre de 2012, pel qual se sol·licita a esta Direcció General de Comerç i Consum la declaració de zona de gran afluència turística per a tot l'any les zones del municipi següents: Jardí del Túria, Marina Real i els seus accessos, Ciutat Vella i l'Eixample, i zona comercial esportiva i terciària nord, estadi Ciutat de València.  
Vist que a l'esmentat acord es va adjuntar l'informe de l'Oficina Tècnica del Servici de Comerç i Abastiments en què es fonamenten els punts de la dita sol·licitud, així com els plans que delimiten l'extensió de les diferents zones a què s'estén la petició.  
Considerant que per mitjà de Decret 72/2000, de 22 de maig, del Govern Valencià (DOGV 3759, 29.05.2000), el terme municipal de València va ser declarat municipi turístic, per la qual cosa no necessita d'informes sectorials per a la tramitació del present expedient, tal com establix l'apartat 5 de l'article 5 del Decret 69/1999, de 4 de maig, del Govern Valencià (DOGV 3492, 11.05.1999).  
  
Considerant que la declaració de zona de gran afluència turística s'ha d'emparar en algun dels criteris arreplegats en l'apartat 4 de l'article 5 de la Llei 1/2004 en la nova redacció donada pel Reial Decret Llei 20/2012, de 13 de juliol, de mesures per a garantir l'estabilitat pressupostària i de foment de la competitivitat (BOE 168, 14.07.2012).  
  
Vista la proposta formulada per la Subdirecció General de Comerç i Consum, de la qual s'inferix el següent:  
La zona del Jardí del Túria s'ajusta als criteris establits en la lletra b del citat apartat 4, de l'article 5 de l'esmentada Llei 1/2004, ja que en esta es localitzen immobles d'interés cultural integrats en el patrimoni històric de la ciutat.  
La consideració de la zona de la Marina Real i els seus accessos com a zona de gran afluència turística té la seua empara en la lletra e de l'article 5.4 de la Llei 1/2004, en tractar-se d'una zona pròxima a una àrea portuària en què operen creuers turístics que registren una afluència significativa de visitants.  
En la zona de Ciutat Vella i l'Eixample també s'ubiquen béns d'interés cultural integrats en el patrimoni històric de la ciutat, a més de constituir una àrea amb un marcat atractiu de turisme de compres, tal com assenyala la lletra f de l'article 5.4 de la Llei 1/2004.  
En la zona comercial esportiva i terciària nord, estadi Ciutat de València, es produïx la celebració d'esdeveniments esportius atés que alberga els partits de futbol del Llevant, UD, equip que actualment juga la competició nacional de lliga i la competició internacional Europa League. Igualment, acull ocasionalment esdeveniments culturals com la celebració de concerts musicals. Esta és una circumstància també arreplegada en la lletra d de l'apartat 4 de l'article 5 de la Llei 1/2004 que es referix a grans esdeveniments esportius o culturals de caràcter nacional o internacional.   
Considerant el que disposa l'article 21.3 de la Llei 3/2011, de 23 de març, de la Generalitat, de Comerç de la Comunitat Valenciana (DOCV 6488, 25.03.2011), així com el que establix el capítol II del citat Decret 69/1999, de 4 de maig, del Govern Valencià, i en la normativa anteriorment citada.  
Resolc declarar, fent ús de les atribucions que em conferix la normativa vigent, zones de gran afluència turística del municipi de València, per a tot l'any, les zones del Jardí del Túria, Marina Real i els seus accessos, Ciutat Vella i l'Eixample, i zona comercial esportiva i terciària nord, estadi Ciutat de València, amb el detall que figura en l'annex de la present resolució i d'acord amb la documentació que hi ha en l'expedient.   
  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic de Turisme i Comerç, en el termini d'un mes, comptador des de l'endemà de la seua notificació, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Tot això sense perjuí que els interessats puguen interposar qualsevol altre dret que estimen oportú.  
Per part de l'Ajuntament es procedirà a donar l'adequada difusió a esta resolució, que en mantindrà la validesa en tant que persistisquen les circumstàncies que la justifiquen i estiga en vigor la normativa en què es basa.  
  
València, 7 de gener de 2013.- La directora general de Comerç i Consum: Silvia Ordiñaga Rigo.  
  
  
ANNEX  
  
Zona 1. Jardí del Túria. Dividida en tres trams:  
  
Tram 1: entre els ponts del Nou d'Octubre i de les Arts, delimitat en la part nord pels eixos dels carrers Pío Baroja, Vall de la Ballestera, Hernández Lázaro, Santa Paula Montal, Eduard Soler i Pérez, Góngora, Carlos Dinniber, Castellfabib, Marqués de San Juan, plaça Baden Powell, avinguda Pius XII, Joaquín Ballester, Beltrán Báguena, Gregorio Gea, Ricardo Micó, Torpediner i Calarredes, i en la part sud pels eixos dels carrers Quart, avinguda Sant Josep de la Muntanya, Castán Tobeñas, Racó d'Ademús, Luis Lamarca i Nou d'Octubre.  
  
  
Tram 2: entre els ponts de les Arts i de l'Àngel Custodi, delimitat pels eixos dels carrers: Gregorio Gea, Màlaga, avinguda de la Constitució, Lleida, Alfambra, Poeta Monmeneu, Sagunt, plaça Santa Mònica, Mare Teresa Jornet, Poeta Bodria, Alboraia, Jaca, Botànic Cavanilles, General Elio, plaça de la Legió Espanyola, avinguda de Blasco Ibáñez, Professor Doctor Severo Ochoa, Arts Gràfiques, Doctor Moliner, Armando Palacio Valdés, Amadeu de Savoia, Arquitecte Mora, Galícia, General Gil Dolz, Finlàndia, avinguda d'Aragó, que limita amb la zona 2 Marina Real.   
  
Tram 3: entre els ponts de l'Àngel Custodi i de les Drassanes, s'inicia en la plaça d'Europa i els eixos de carrers: avinguda de França, Alfredo Torán i Olmos, Luis García Berlanga, Luis Bolinches Compañ, Amadeo Roca, seguix Luis García Berlanga fins al passeig de Cantarranas, pont de les Drassanes, camí de les Moreres, dels Cocoters, Suïssa, Llauradors, Moreres, Eduardo Primo Yúfera, Antonio Ferrandis, Escriptor Rafael Ferreres, Ricardo Muñoz Suay, María José Victoria Fuster, Antonio Sacramento, plaça Miguel Asins Arbó, plaça Bandes de Música, Nino Bravo i Escultor José Capuz i límit amb la zona 3 Ciutat Vella i eixamples.  
  
  
Zona 2. Marina Real i els seus accessos: avinguda del Port, avinguda de Balears, Juan Verdeguer i J.J. Dómine. Els accessos a la Marina són els eixos de connexió amb el centre de la ciutat, amb l'avinguda del Port i l'avinguda de Balears i la seua connexió directa amb esta és el carrer J.J. Dómine.  
  
Delimitada esta zona en la part sud pels límits de la Marina Real fins a l'eix de l'avinguda de França i passeig de l'Albereda, pel nord pels carrers Santa Rosa, Antonio Suárez, Doctor Ferran, Arts i Oficis, Aben al Abbar, Rodríguez de Cepeda, Ramiro de Maeztu, carrer dels Lleons, Arquitecte Gascó, Peris Brell, Francisco Palanca Roca, Berenguer Mallol, Guillem d'Anglesola, Ramón Marquet, Indústria, del Marí Albesa, del Mestre Valls, Jeroni Monsoriu, Ferros, Francesc de Bellvís, José Aguilar, Felipe Salvador, de la Serradora, Francisco Cubells, del Consol, José Aguirre, Escalante, J.J. Dómine i els límits de la Marina Real.  
  
Zona 3. Ciutat Vella i l'Eixample. Delimitada pels eixos de passeig de la Petxina, Guillem de Castro, Blanqueries, Comte de Trénor, Pintor López, plaça Poeta Llorente, plaça del Temple, plaça de Tetuan, passeig de la Ciutadella, plaça d'Amèrica, avinguda de Jacinto Benavente, avinguda Regne de València, Gran Via de les Germanies, Gran Via Ramón y Cajal i Gran Via Ferran el Catòlic.  
  
Zona 4. Zona comercial esportiva i terciària nord, estadi Ciutat de València. Delimitada per l'avinguda dels Germans Machado i els carrers Sant Vicent de Paül, Duc de Mandas, Alfahuir, Arquitecte Tolsá i Santa Genoveva Torres.